后角天后廟

后角天后廟，又叫口角天后古廟，喺香港屯門舊墟天后路，背靠住小山丘，係屯門嘅著名景點。

歷史
口角天后古廟喺屯門海口嘅角落，背靠住杯渡山，面向屯門港，所以叫口角廟。

屯門舊墟舊時係水路嘅要道，所以唔少漁民喺度聚集同居住。漁民向來信奉天后，為求神明庇護以求工作平安，於是喺屯門舊墟起天后廟嚟供奉天后娘娘。

廟喺明初由經營鹽業嘅陶氏族人起。清代呢區嘅村民同忠義堂嘅人曾經多次夾錢重修，1931年，再度重修，先至得到而家嘅外貌。而家，廟裏面仍然有康熙三十六年鑄造嘅一個銅鐘，係舊時浙江籍人士送嘅。由此可見舊時屯門港對外海路嘅重要性。

發現屯門 屯門社區生態古蹟文化導賞遊

香港天后廟
香港非物質文化遺產
類:屯門